321 रनों के मुश्किल लक्ष्य का पीछा कर रही बांग्लादेश की टीम चौथे दिन 169 रनों पर ढेर हो गई. जिम्बाब्वे की जीत के हीरो रहे ब्रेंडन मावुता जिन्होंने अपने पहले ही टेस्ट मैच में दूसरी पारी के दौरान चार विकेट झटके. उनके साथ-साथ ऑफ स्पिनर सिकंदर रजा ने भी 3 विकेट लेकर जिम्बाब्वे की जीत में अहम भूमिका अदा की. बांग्लादेश की हार के जिम्मेदार उसके बल्लेबाज रहे जो पूरे टेस्ट मैच में एक भी अर्धशतक नहीं लगा सके. पहली पारी में भी बांग्लादेश की टीम 143 रनों पर सिमट गई थी.